Diari Oficial de la Generalitat Valenciana


Sumari del DOGV 2681, del 05-02-1996 (1996/837408)

RESOLUCIÓ de 29 de novembre de 1995, del secretari general de la Conselleria de Cultura, Educació i Ciència per la qual s'autoritza la fusió de la Fundació Social Cajalicante amb la Fundació Cultural Caixa d'Estalvis del Mediterrani (CAM).
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2681

Data del DOGV
:   05-02-1996

Secció del DOGV
:   ALTRES DISPOSICIONS

Número del document
:   1996/837408


Data del document
:   29-11-1995

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 29 de novembre de 1995, del secretari general de la Conselleria de Cultura, Educació i Ciència per la qual s'autoritza la fusió de la Fundació Social Cajalicante amb la Fundació Cultural Caixa d'Estalvis del Mediterrani (CAM).   
Vist l'expedient de fusió de la Fundació Social Cajalicante i la Fundació Cultural Caixa d'Estalvis del Mediterrani iniciat a instància de Mª Teresa Blázquez Martínez, com a directora de les Obres Socials de la Caixa d'Estalvis del Mediterrani, en nom de les fundacions citades, d'acord amb els següents:  
Fets  
Primero  
Que per Resolució del conseller de Cultura, Educació i Ciència de 26 d'agost de 1986 es reconeix com a fundació cultural privada de finançament i promoció la denominada Fundació Social Cajalicante, el govern i administració de la qual, de conformitat amb els estatuts, correspon a un organ col.legiat anomenat Junta de Patronat, compost per deu membres, tots ells nomenats per raó del càrrec que exerceixen. A saber:  
El president del Consell d'Administració de la Caixa d'Estalvis Provincial d'Alacant, que ho serà també de la Junta.  
Set vocals nomenats directament pel Consell d'Administració de la Caixa d'Estalvis Provincial d'Alacant d'entre els membres integrants de l'Assemblea General d'aquesta o d'entre persones que reunisquen la condició d'impositors d'aquella i els requisits per a ser-ne conseller general.  
Un vocal secretari que serà el cap del Departament d'Obres Socials de la Caixa d'Estalvis Provincial d'Alacant, que actuarà amb veu però sense vot.  
 Segon  
Que la Fundació Cultural 'Caixa d'Estalvis del Mediterrani fou classificada per Resolució del secretari general de la Conselleria de Cultura, Educació i Ciència de 23 de febrer de 1993, com a fundació cultural privada de finançament, servei i promoció.  
Tercer  
Que es certifica pel Sr. Román Bono Guardiola, president de la Caixa d'Estalvis del Mediterrani (CAM) que les Juntes de Patronat de la Fundació Social Cajalicante i de la Fundació Caixa d'Estalvis del Mediterrani, en sessions celebrades el 15 de desembre de 1992 i el 14 de gener de 1993, respectivament, acordaren per unanimitat la fusió d'ambdues entitats, integrant-se la Fundació Social Cajalicante en la Fundació Cultural Caixa d'Estalvis del Mediterrani.  
Quart  
Que s'ha acreditat que les raons per a la fusió ha sigut la realització de fins i objecte anàlegs, així com la desaparició de l'entitat fundadora de la Fundació Social Cajalicante - Caixa d'Estalvis Provincial d'Alacant i València -, per fusió operada amb la Caixa d'Estalvis del Mediterrani, segons consta en l'Ordre de 30 de setembre de 1991, de la Conselleria d'Economia i Hisenda (DOGV núm.1636, de 4 d'octubre de 1991), segons escriptura de data 23 de març de 1992, autoritzada pel Notari del Il.ltre. Col.legi de València, Sr. José Mª Iriarte Calvo, estant inscrita en els Registres corresponents.   
Cinqué  
Que d'ara en avant únicament continuarà la Fundació Cultural Caixa d'Estalvis del Mediterrani, que absorbeix la labor sociocultural de les caixes fusionades, quedant extingida la fundació Social Cajalicante.  
Fonaments de dret  
Primer  
Que en la fusió s'ha observat el que estableix l'article 28.1, en relació amb l'article 27.1, de la Llei 30/94, de 24 de novembre, de Fundacions i d'Incentius Fiscals a la Participación Privada en Activitats d'Interés General.  
Segon  
Que com a conseqüència de la fusió, la Fundació Cultural Caixa d'Estalvis del Mediterrani absorbeix la Fundació Social Cajalicante, i per aixó s'aplicaran els estatuts d'aquella, sent su patrimoni el resultant de la suma dels patrimonis de les entitats fusionades. Així mateix correspondrà l'exercici del Patronat als membres de govern de la Fundació Cultural Caixa d'Estalvis del Mediterrani.   
Tercer  
Que, de conformitat amb l'article 29 b) i c) de la Llei 30/94, de 24 de novembre de Fundacions i de Participació Privada en Activitats d'Interés General, es preveu com a causa d'extinció d'una fundació, l'incompliment del fi fundacional quan així resulte de la fusió prevista en els articles 27 i 28 del citat text legal.  
Quart  
L'expedient ha sigut tramitat a través de la Secció de Fundacions de la Conselleria de Cultura, Educació i Ciència, que és la competent per a resoldre'l en virtut de les atribucions que té conferides pel Decret 261/95, de 29 d'agost, del Govern Valencià (DOGV número 2575, de 30 d'agost de 1995), d'acord amb la disposició transitòria quarta del Decret 60/95, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana (DOGV número 2.501, de 5 maig de 1995).  
Vistos la Constitució, la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interés General, i les restants disposicions d'aplicació general i pertinent, i fent ús de les facultats delegades per l'Ordre de 3 d'agost de 1993, de la Conselleria de Cultura (DOGV número 2101, de 13 de setembre de 1993), resolc:  
Primer  
Autoritzar i inscriure la fusió de les Fundacions 'Fundació Social Cajalicante' i 'Fundació Cultural Caixa d'Estalvis del Mediterrani' (CAM), havent absorbit aquesta última la Fundació Cajalicante.  
Segon  
Extingir la Fundació Social Cajalicante com a conseqüència de la fusió operada.  
Tercer  
La Fundació originada per la fusió de referència mantindrà la denominació de 'Fundació Cultural Caixa d'Estalvis del Mediterrani' (CAM), així com els seus estatuts que integrarà en el seu patrimoni el de la Fundació Social Cajalicante.  
Quart  
L'exercici del Patronat correspondrà a la FundacióCultural Caixa d'Estalvis del Mediterrani.  
Contra la present resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació.  
Per a la interposició del recurs, caldrà que amb caràcter previ el recurrent ho comunique a aquest òrgan.  
Tot això de conformitat amb els articles 48, 109.c i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f i 58 de la Llei de la Jurisdicció Contenciosa Administrativa (modificats per les disposicions addicionals deu i onze de la Llei 30/1992), sens perjudici que puga exercitar qualsevol altre recurs que estime oportú.  
València, 29 novembre de 1995.- El secretari general: Carlos Alcalde Agesta.